CELEX: 62021TN0361
Language: hr
Date: 2021-06-22 00:00:00
Title: Predmet T-361/21: Tužba podnesena 22. lipnja 2021. – Syndesmos Tyrokomon Kyprou i dr./Komisija

6.9.2021   
            
            
               HR
            
            
               Službeni list Europske unije
            
            
               C 357/26
            
         
      Tužba podnesena 22. lipnja 2021. – Syndesmos Tyrokomon Kyprou i dr./Komisija
      (Predmet T-361/21)
      (2021/C 357/41)
      Jezik postupka: engleski
      
         Stranke
      
      
         Tužitelji: Syndesmos Tyrokomon Kyprou (Nikozija, Cipar) i 11 drugih tužitelja (zastupnik: N. Korogiannakis, odvjetnik)
      
         Tuženik: Europska komisija
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  poništi Provedbenu uredbu Komisije (EU) 2021/591 оd 12. travnja 2021. o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Χαλλούμι” (Halloumi)/„Hellim” (ZOI)); (1) i
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelji ističu pet tužbenih razloga.
      
                  1.
               
               
                  Prvi tužbeni razlog, kojim se navodi da je tuženik počinio očitu pogrešku u ocjeni sukladnosti prijave za registraciju br. CY/PDO/0005/01243 s Uredbom br. 1151/2012 (2). Navodi se da je tuženik povrijedio članke 10., 49. i 50. Uredbe br. 1151/2012 te da nije pomno ispitao prijavu za registraciju „Halloumija” kao ZOI-ja (3).
               
            
                  2.
               
               
                  Drugi tužbeni razlog, kojim se navodi da je tuženik povrijedio članke 10., 49. i 50. Uredbe br. 1151/2012 time što nije provjerio sukladnost s postupkom utvrđenim Uredbom br. 1151/2012.
               
            
                  3.
               
               
                  Treći tužbeni razlog, kojim se navodi da je tuženik povrijedio načelo dobre uprave zbog vrlo dugog trajanja postupka registracije.
               
            
                  4.
               
               
                  Četvrti tužbeni razlog, kojim se navodi da pobijana Uredba nije dovoljno obrazložena. Navodi se da je tuženik povrijedio svoju obvezu obrazlaganja iz članka 296. UFEU-a i pravo tužiteljâ na djelotvoran pravni lijek.
               
            
                  5.
               
               
                  Peti tužbeni razlog, kojim se navodi da je tuženik povrijedio načelo dobre uprave jer su ciparski sudovi poništili unutarnje nacionalne akte na kojima se temelji pobijana Uredba.
               
            
         (1)  SL 2021., L 125, str 42.
      
      
         (2)  Uredba (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (SL 2012. L 343, str. 1.) (SL, posebno izdanje na hrvatskom jeziku, poglavlje 15., svezak 25., str. 31. i ispravak SL 2015., L 191, str. 9.)
      
         (3)  Zaštićena oznaka izvornosti